EkBass/fiwiki-20250220-pages-articles huggingface dataset:
Eläkesäätiöyhdistys

Eläkesäätiöyhdistys on edunvalvonta-, koulutus-, tiedotus- ja yhteistyöelin, jonka jäseniä ovat lakisääteisiä- ja lisäeläkkeitä myöntävät eläkesäätiöt, eläkekassat. Yhdistyksen tehtäviä ovat jäsenten välisen yhteistyön edistäminen, Suomen ja EU-lainsäädännön kehityksen seuraaminen sekä jäsentensä edunvalvonta. Yhdistys tarjoaa jäsenilleen asiantuntija-apua ja ylläpitää mallisääntöjä.Eläkesäätiöyhdistys Yhdistyksen hallituksen puheenjohtajaksi vuodelle 2024 valittiin Hannu Hokkahttps://esy.fi/ajankohtaista/hannu-hokka- jatkaa-elakesaatioyhdistyksen-hallituksen-puheenjohtajana ja varapuheenjohtajaksi Petteri Santalo. Hallitus valitaan vuodeksi kerrallaan.Yhdistyksen organisaatio Yhdistyksen toimitusjohtajana on ollut vuodesta 2014 Timo Toropainen. Yhdistys on Työeläkevakuuttajat Telan ja PensionsEuropen jäsen. == Lähteet == Luokka:Suomalaiset eläkeläisjärjestöt
Teppo Manner

Teppo Manner on suomalainen näyttelijä, joka on esiintynyt elokuvissa Taulukauppiaat (2010), He ovat paenneet (2014) ja Teit meistä kauniin (2016). Manner on varsinaiselta koulutukseltaan putkimies. == Valikoitu filmografia == Vuosi Elokuva Rooli 2010 Taulukauppiaat Toni 2014 He ovat paenneet Joni 2016 Teit meistä kauniin Sipe Santapukki == Lähteet == == Aiheesta muualla == * * Luokka:Suomalaiset näyttelijät Luokka:Elävät henkilöt
Heimo Iivonen

Heimo Matti Iivonen (24. elokuuta 1935 Antrea – 19. lokakuuta 2024 HeinolaLiikesivistysrahaston merkkipäiväluetteloKuolinilmoitus, Helsingin Sanomat 1.11.2024, s. B 21) oli suomalainen kontra-amiraali. Hän oli Suomenlahden merivartioston komentaja 1979–1988 ja rajavartiolaitoksen meriosaston osastopäällikkö 1988–1993.Facta 2001, Täydennysosa 1990, WSOY 1990, s. 285WSOY Iso Tietosanakirja 3. osa, s. 356, WSOY 1997 Hän oli Suomen Meripelastusseuran toiminnanjohtaja vuosina 1993–2000 ja oli Estonian onnettomuutta tutkineen kansainvälisen tutkintakomission meripelastusasiantuntija.Historia, Meripelastusseura Iivosella oli kaksi lasta puolisonsa Rauni Iivosen kanssa. == Lähteet == Luokka:Suomalaiset amiraalit Luokka:Suomalaiset järjestöjohtajat Luokka:Vuonna 1935 syntyneet Luokka:Vuonna 2024 kuolleet
Robert Christgau

Robert Christgau (s. 1942) on yhdysvaltalainen rock-kriitikko ja kirjailija. Christgau alkoi kirjoittaa rock-arvosteluja Esquire-lehteen vuonna 1967. Hän ryhtyi newyorkilaisen The Village Voicen kolumnistiksi 1969, siirtyi Newsday- lehteen 1972 ja palasi Village Voiceen 1974 kymmeneksi vuodeksi musiikkitoimittajaksi. Vuosina 1985–2006 Christgau toimi lehdessä vanhempana toimittajana ja sen johtavana musiikkikriitikkona. Hän on kirjoittanut lukuisiin muihinkin lehtiin ja julkaisuihin. Christgau tunnetaan erityisesti Consumer Guide -palstastaan, jossa hän on vuodesta 1969 lähtien antanut albumeille kirjainarvosanoja. Christgau on julkaissut kuusi kirjaa: kokoelmat Any Old Way You Choose It (1973) ja Grown Up All Wrong (1998), muistelmat Going Into the City: Portrait of a Critic as a Young Man (2015) sekä kolme levyopasta, jotka perustuvat hänen kolumneihinsa. Christgau on opettanut useissa collegeissa ja yliopistoissa, kuten New Yorkin yliopistossa, missä hän on opettanut englantia, journalismia ja musiikin historiaa. Hän on Ferris Professor of Journalism Princetonin yliopistossa 2007. Christgau sai kandidaatintutkinnon Dartmouthista 1962. Hän meni naimisiin vuonna 1974 ja hänellä on tytär. ==Lähteet== ==Aiheesta muualla== Luokka:Yhdysvaltalaiset kriitikot Luokka:Vuonna 1942 syntyneet Luokka:Elävät henkilöt Luokka:Musiikkikriitikot
Rune Ingo

John Rune Ingo (16. marraskuuta 1938 Mustasaari – 17. heinäkuuta 2016 VaasaMuistokirjoitus, hs.fi) oli suomalainen kielentutkija. Hän oli Vaasan korkeakoulun nykysuomen kielen professori 1983 alkaen. Hänen tutkimuskohteenaan ovat olleet kääntämisen teoria, suomen kielen monikkosanat ja suomen kieli kontrastiivisesti.Facta 2001, Täydennysosa 1990, WSOY 1990, s. 287 ==Teokset== * Lähtökielestä kohdekieleen, WSOY 1990 * Suomen kielen pluratiivit eli monikkosanat : numeeris-semanttinen tutkimus. 1 5äenkokouksia ja teknisiä laitteita tarkoittavat sanat. Åbo akademi, 1978. * Kääntämisen teoriaa ja sen sovellutusta, Åbo akademi. Finska institutionen, 1980 * Suomen kieli vieraan, Vaasan yliopisto, humanistinen tiedekunta, 2000. * Konsten att översätta : översättandets praktik och didaktik, Studentlitteratur, 2007 == Lähteet == Luokka:Suomalaiset kielitieteilijät Luokka:Suomalaiset professorit Luokka:Vaasan yliopiston professorit Luokka:Vuonna 1938 syntyneet Luokka:Vuonna 2016 kuolleet
Jorma Inki

Jorma Kalervo Inki (s. 1941) on suomalainen diplomaatti, koulutukseltaan valtiotieteiden kandidaatti. Hän on ollut Suomen suurlähettiläs Belgradissa 1988Facta 2001, Täydennysosa 1990, WSOY 1990, s. 287–1991,Historia, Suomen suurlähetystö, Belgrad ulkoministeriön hallinnollisen osaston osastopäällikkö 1991–1993,WSOY Iso Tietosanakirja 3. osa, s. 395, WSOY 1997 suurlähettiläs Oslossa 1993–1999Suomen lähettiläät ja suurlähettiläät Oslossa, Suomen suurlähetystö, Oslo ja Prahassa 2003–2007. == Lähteet == Luokka:Suomen suurlähettiläät Luokka:Vuonna 1941 syntyneet Luokka:Elävät henkilöt Luokka:Suomen ulkoministeriön osastopäälliköt
Koróneia (järvi)

Koróneia (, myös Korónia) on järvi Makedoniassa Pohjois-Kreikassa. Se on Kreikan viidenneksi suurin luonnonjärvi ja sen pinta-ala on 42,82 neliökilometriä. Koróneia on suurimmillaan noin 10,8 kilometriä pitkä ja noin viisi kilometriä leveä. Järvi sijaitsee 100 metrin korkeudella merenpinnasta ja sen suurin syvyys on yksi metri. Koróneia sijaitsee Thessalonikin alueyksikön alueella Chalkidikín niemimaan juuressa noin 15 kilometriä itään Thessalonikin kaupungista. Järven ympäristö kuuluu Lagkadáksen kuntaan ja Vólvin kuntaan. Lagkadáksen kunnan osa Koróneian kunnallisyksikkö, entinen itsenäinen kunta, on saanut nimensä järvestä. Koróneian pohjoispuolelta kulkee A2-valtatie. Noin 11,5 kilometriä itään Koróneiasta samassa linjassa sen kanssa sijaitsee Vólvi-järvi. Järvet muodostavat yhdessä merkittävän kosteikkoalueen ja ne ovat monien lintulajien talvehtimisaluetta. Järvet ympäristöineen muodostavat Koróneia- ja Vólvi-järvien ja Makedonian Témpin kansallispuiston. Ne on suojeltu myös Natura 2000 -alueina sekä Ramsarin sopimuksella. Viime vuosina järven pinta on laskenut huomattavasti. Vielä noin 30 vuotta sitten järven syvyys oli noin viisi metriä. Järvi on kärsinyt myös teollisuudesta, tehomaataloudesta sekä jätevesipäästöistä. Euroopan komissio haastoi vuonna 2011 Kreikan oikeuteen epäonnistumisesta järven suojelussa. == Lähteet == == Aiheesta muualla == Luokka:Chalkidikí Luokka:Kreikan järvet Luokka:Kreikan Natura-alueet Luokka:Kreikan Ramsar-alueet Luokka:Thessaloniki (alueyksikkö)
Megáli Préspa

Megáli Préspa () eli Suuri Préspa(järvi) tai vain Préspa (, , ) on Préspajärviin kuuluva järvi Albanian, Kreikan ja Pohjois-Makedonian rajalla. Sen pinta-ala on noin 273 neliökilometriä. Suurin osa järvestä on Pohjois- Makedonian alueella ja toiseksi suurin osa Albanian alueella. Pohjois- Makedoniassa se on maan toiseksi suurin järvi Ohridjärven jälkeen. Kreikan alueella järvestä on noin 39,4 neliökilometriä, mikä tekee siitä maan seitsemänneksi suurimman luonnonjärven. Järvi sijaitsee noin 855 metrin korkeudella merenpinnasta ja sen suurin syvyys on 55 metriä. Megáli Préspa on vuorten ympäröimä. Sen itäpuolella sijaitsee Baba- eli Varnoúntas-vuori. Järvessä sijaitsevat pienet saaret Golem Grad (”Suuri kaupunki”, Pohjois- Makedoniassa) ja Maligrad (”Pieni kaupunki”, Albaniassa). Megáli Préspan eteläpuolella sijaitsee Mikrí Préspa eli Pieni Préspajärvi. Järvet erottaa noin kilometrin levyinen kannas. Kreikan alueella järvet sijaitsevat niistä nimensä saaneessa Préspeen kunnassa Flórinan alueyksikön alueella Länsi- Makedoniassa. Järven Kreikan-puoleisella rannalla sijaitsevat Psarádesin ja Laimósin kylät. Järvien alue on kehittynyt turisti- ja luontokohteeksi 1970-luvun jälkeen. Tätä ennen alue oli suljettua raja-aluetta. == Lähteet == == Aiheesta muualla == Luokka:Albanian järvet Luokka:Kreikan järvet Luokka:Pohjois-Makedonian järvet Luokka:Drinin vesistö Luokka:Flórina (alueyksikkö) Luokka:Korçën maakunta
Pieni-Préspa

Pieni-Préspa eli Pieni Préspajärvi (, ) on Préspajärviin kuuluva järvi Makedoniassa Pohjois-Kreikassa sekä pieneltä osin myös Albanian alueella. Sen pinta-ala on noin 47,35 neliökilometriä. Kreikan alueella tästä on noin 42,54 neliökilometriä, mikä tekee siitä maan kuudenneksi suurimman luonnonjärven. Mikrí Préspa on suurimmillaan noin 15,3 kilometriä pitkä ja noin 6,5 kilometriä leveä. Järvi sijaitsee 850 metrin korkeudella merenpinnasta ja sen suurin syvyys on 8,4 metriä. Mikrí Préspan pohjoispuolella sijaitsee Megáli Préspa eli Suuri Préspajärvi. Järvet erottaa noin kilometrin levyinen kannas. Kreikan alueella järvet sijaitsevat niistä nimensä saaneessa Préspeen kunnassa Flórinan alueyksikön alueella Länsi-Makedoniassa. Järvessä Kreikan puolella sijaitsee Ágios Achílleioksen saari. Järvi on merkittävä kosteikko- ja lintualue, ja se on suojeltu Ramsarin sopimuksella. Eräs merkittävä lintulaji alueella on kiharapelikaani (Pelecanus crispus). Järvien alue on kehittynyt turisti- ja luontokohteeksi 1970-luvun jälkeen. Tätä ennen alue oli suljettua raja-aluetta. == Lähteet == == Aiheesta muualla == Luokka:Albanian järvet Luokka:Kreikan järvet Luokka:Kreikan Ramsar-alueet Luokka:Drinin vesistö Luokka:Flórina (alueyksikkö) Luokka:Korçën maakunta
Préspa

Préspa () tai Préspes (monikko, ) voi viitata seuraaviin kohteisiin Kreikassa: * Préspajärvet (Λίμνες Πρέσπες, Límnes Préspes), kahden järven muodostama kokonaisuus Albanian, Kreikan ja Pohjois-Makedonian rajalla ** Megáli Préspa eli Suuri Préspa ** Mikrí Préspa eli Pieni Préspa * Préspeen kunta, kunta Kreikassa == Lähteet ==
Trichonída

Trichonída (, ) on järvi Aitolia-Akarnaniassa läntisessä Keski-Kreikassa. Se on Kreikan suurin järvi ja sen pinta-ala on noin 96,5 neliökilometriä. Trichonída on suurimmillaan noin 19 kilometriä pitkä ja noin kuusi kilometriä leveä. Sen ympärysmitta on noin 58 kilometriä. Järvi sijaitsee 22 metrin korkeudella merenpinnasta ja sen suurin syvyys on 57 metriä ja tilavuus noin 142 000 000 kuutiometriä. Noin neljä kilometriä Trichonídasta länteen sijaitsee Lysimachía-järvi. Järvet muodostavat yhdessä Natura 2000 -alueen. Trichonídan pohjois- ja koillispuolella sijaitsevat Panaitolikó-vuoret ja eteläpuolella Arákynthos-vuoret. Aigínion kaupunki sijaitsee noin kuusi kilometriä järvestä luoteeseen. == Lähteet == == Aiheesta muualla == Luokka:Aitolia-Akarnania Luokka:Kreikan järvet Luokka:Kreikan Natura-alueet
Vegorítida

Vegorítida (, ) on järvi Makedoniassa Pohjois-Kreikassa. Se on Kreikan kolmanneksi suurin luonnonjärvi ja sen pinta-ala on noin 45 neliökilometriä. Vegorítida on suurimmillaan noin 14,8 kilometriä pitkä ja noin 6,9 kilometriä leveä. Järvi sijaitsee 540 metrin korkeudella merenpinnasta ja sen suurin syvyys on 50 metriä. Vegorítidan ympärillä sijaitsevat Vóras-, Áskio- ja Vérmio-vuoret. Järvi on pienentynyt huomattavasti viime vuosikymmenten aikana. Vielä joitakin aikoja sitten sen pinta-ala oli noin 68 neliökilometriä ja suurin syvyys noin 75 metriä. Édessan kunnan osa Vegorítidan kunnallisyksikkö, entinen itsenäinen kunta, on saanut nimensä järvestä. == Lähteet == == Aiheesta muualla == Luokka:Flórina (alueyksikkö) Luokka:Kreikan järvet Luokka:Pélla (alueyksikkö)
Heikki Isomäki

Heikki Aleksi Isomäki (27. lokakuuta 1935 Ähtäri – 13. marraskuuta 2012 LahtiMuistokirjoitus, hs.fi) oli suomalainen lääkäri. Hän oli Tampereen yliopiston reumatologian professori vuodesta 1985. Hänen tutkimuskohteenaan olivat nivelreuma, kihti ja reumasairauksien epidemiologia.Facta 2001, Täydennysosa 1990, WSOY 1990, s. 292 == Lähteet == Luokka:Suomalaiset lääkärit Luokka:Suomalaiset professorit Luokka:Tampereen yliopiston professorit Luokka:Reumatologia Luokka:Vuonna 1935 syntyneet Luokka:Vuonna 2012 kuolleet
Vólvi

Vólvi (), antiikin Bolbe (), on järvi Makedoniassa Pohjois-Kreikassa. Se on kreikkalaisen Makedonian suurin ja koko Kreikan toiseksi suurin luonnonjärvi ja sen pinta-ala on 70,8 neliökilometriä. Tekojärvet mukaan lukien Vólvi on maan neljänneksi suurin järvi. Järvi on suurimmillaan noin 19,5 kilometriä pitkä ja noin 5,5 kilometriä leveä. Se sijaitsee 37 metrin korkeudella merenpinnasta ja sen suurin syvyys on 22 metriä. Vólvin vedet laskevat Strymonikóslahteen noin 8,7 kilometriä pitkän Rícheios-joen kautta. Vólvi sijaitsee Thessalonikin alueyksikön alueella Chalkidikín niemimaan juuressa noin 35 kilometriä itään Thessalonikin kaupungista. Vólvin kunta, joka käsittää järven ympäristön, on saanut nimensä järvestä. Pieni osa järven pohjoisrannasta kuuluu Lagkadáksen kuntaan. Järven ympärysmitta on noin 54,5 kilometriä ja sen ympäristössä sijaitsevat muun muassa kylät Apollonía, Rentína, Megáli Vólvi, Mikrí Vólvi ja Loutrá Vólvis. Järven ympäristö on kukkuloita, maanviljelysmaata, suota ja kaislikkoa. Vólvin pohjoispuolelta kulkee A2-valtatie. Noin 11,5 kilometriä länteen Vólvista samassa linjassa sen kanssa sijaitsee Koróneia-järvi. Järvet muodostavat yhdessä merkittävän kosteikkoalueen ja ne ovat monien lintulajien talvehtimisaluetta. Järvet ympäristöineen muodostavat Koróneia- ja Vólvi-järvien ja Makedonian Témpin kansallispuiston. Ne on suojeltu myös Natura 2000 -alueina sekä Ramsarin sopimuksella. == Lähteet == == Aiheesta muualla == Luokka:Chalkidikí Luokka:Kreikan järvet Luokka:Kreikan Natura-alueet Luokka:Kreikan Ramsar- alueet Luokka:Thessaloniki (alueyksikkö)
Bolbe

Bolbe () tai Vólvi () voi viitata seuraaviin: * Bolbe, okeanidi kreikkalaisessa mytologiassa * Vólvi, antiikin Bolbe, järvi Makedoniassa Kreikassa * Vólvi, kunta Thessalonikin alueyksikössä Keski-Makedonian alueella Kreikassa * Bolbe, antiikin aikainen kaupunki Mygdoniassa lähellä Bolbe-järveä
Voulisméni

Voulisméni () on järvi tai nykyisin oikeammin Mirampéllonlahteen yhdistyvä merenlahti Kreetan saarella Kreikassa. Se sijaitsee Ágios Nikólaoksen kaupungin keskustassa saaren itäosassa. thumb|left|240px|Voulisméni-järven mereen yhdistävä kanava. Voulisméni oli alun perin makeavetinen järvi. Se yhdistettiin kanavalla mereen vuosina 1867–1871. Nykyisin se toimii kaupungin venesatamana ja sen ympärillä on lukuisia kahviloita ja ravintoloita. Järven suurin pituus on noin 137 metriä ja suurin syvyys noin 64 metriä. Järven geologia on erikoinen, koska se on poikkeuksellisen syvä muuhun kokoonsa nähden. Aiemmin sitä on ehdotettu vanhaksi tulivuoren kraatteriksi. Kerrotaan, että Santorínin tulivuoren purkauduttua vuonna 1956 järvessä olisi tapahtunut erikoisia ilmiöitä, millä perusteella niiden on ehdotettu olevan jotenkin yhteydessä toisiinsa. Toisen, tuoreemman näkemyksen mukaan Voulisméni saattaa olla maanalaisen joen suu. Paikallisen urbaanilegendan mukaan järvi olisi pohjaton, ja sitä kutsutaankin usein ”Pohjattomaksi järveksi”. Sen todellinen syvyys mitattiin vasta vuonna 1853, kun brittiläinen amiraali Thomas Spratt luotautti sen. Saksalaisten sanotaan upottaneen syvän järven pohjalle paljon sotamateriaalia vetäytyessään saarelta vuonna 1944, mutta tätä ei ole pystytty todistamaan. == Lähteet == == Aiheesta muualla == Luokka:Ágios Nikólaos Luokka:Kreetan järvet Luokka:Kreikan lahdet Luokka:Välimeren lahdet
Ari Ivaska

Ari Usko Ivaska (s. 8. toukokuuta 1946 Kuopio) on suomalainen kemisti. Hän on ollut Åbo Akademin analyyttisen kemian professori vuodesta 1987. Hän jäi eläkkeelle 1. syyskuuta 2012, ja hänen seuraajakseen tuli Johan Bobacka.Facta 2001, Täydennysosa 1990, WSOY 1990, s. 293Åbo Akademin tiedote Hänen tutkimuskohteenaan on ollut prosessianalyysin kemiaWSOY Iso Tietosanakirja 3. osa, s. 462, WSOY 1997. == Lähteet == Luokka:Suomalaiset kemistit Luokka:Suomalaiset professorit Luokka:Åbo Akademin professorit Luokka:Vuonna 1946 syntyneet Luokka:Elävät henkilöt
Bonita Granville

Bonita Granville (2. helmikuuta 1923 New York, New York, Yhdysvallat – 11. lokakuuta 1988 Santa Monica, Kalifornia, Yhdysvallat) oli yhdysvaltalainen elokuvanäyttelijä ja televisiotuottaja. Hän sai parhaan naissivuosan Oscar- ehdokkuuden roolistaan elokuvassa Nämä kolme (1936). == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisiotuottajat Luokka:Hollywood Walk of Fame Luokka:Vuonna 1923 syntyneet Luokka:Vuonna 1988 kuolleet
Antti Jaakkola

Antti Olavi Jaakkola (s. 9. huhtikuuta 1942 HelsinkiAgronomiliiton matrikkeli – Agronomförbundets matrikel 2010, s. 165. Helsinki: Agronomiliitto, 2010.) on suomalainen maanviljelyskemisti. Hän on ollut Helsingin yliopiston maanviljelyskemian ja -fysiikan professori vuosina 1986–2005.Facta 2001, Täydennysosa 1990, WSOY 1990, s. 294 Hänen tutkimuskohteenaan on ollut esimerkiksi kasvien molybdeenin saatavuus.WSOY Iso Tietosanakirja 4. osa, s. 10, WSOY 1997 Jaakkola valmistui ylioppilaaksi Töölön yhteiskoulusta vuonna 1960 ja agronomiksi Helsingin yliopistosta vuonna 1966 pääaineenaan maanviljelyskemia ja -fysiikka. Hän väitteli maatalous- ja metsätieteen tohtoriksi vuonna 1972. Jaakkola toimi assistenttina Helsingin yliopiston maanviljelyskemian laitoksella vuosina 1966–1974, erikoistutkijana Maatalouden tutkimuskeskuksessa vuosina 1974–1983 ja virkaatekevänä maanviljelyskemian ja -fysiikan professorina vuosina 1985–1988. Päätyönsä ohella Jaakkola on viljellyt Jaakkolan ja Pekkalan tiloja Hausjärvellä. Jaakkola on ollut Suomalaisen tiedakatemian jäsen vuodesta 1998. Sotilasarvoltaan hän on reservin kapteeni. Jaakkola isä oli Perusyhtymän johtaja Olavi Jaakkola. == Lähteet == Luokka:Suomalaiset kemistit Luokka:Suomalaiset professorit Luokka:Helsingin yliopiston professorit Luokka:Vuonna 1942 syntyneet Luokka:Elävät henkilöt
Maria Farantouri Sings Taner Akyol

Maria Farantouri Sings Taner Akyol on kreikkalaislaulaja María Farantoúrin sekä turkkilaisen sazin soittaja Taner Akyolin studioalbumi vuodelta 2011. Albumilla Farantoúri laulaa kreikaksi ja turkiksi Taner Akyolin säveltämiä kappaleita. Albumi sekoittaa kreikkalaista ja anatolialaista kulttuuria.Maailman kuvalehti: Maria Farantouri sings Taner Akyol maailmankuvalehti.fi Viitattu 19.9.2016 Albumi ottaa kantaa kurdien asemaan Turkissa. Kaikki kappaleiden sanoitukset ovat kurdirunoilijoiden käsialaa. Kappaleen Daye Daye Farantoúri laulaa zazan kielellä. == Kappaleet == # Bilen gelsin / Let him come who knows / Periménontas tin alítheia (Περιμένοντας την αλήθεια) # Vay Gurbet / Ah Exile / Ah xeniteiá! (Αχ ξενιτειά!) # Hapisteler ama / But they're in prison / Fylakisméno sóma, eléftheri psychí (Φυλακισμένο σώμα, ελεύθερη ψυχή) # Göcmen kuslar / Birds of passage / Pouliá (Πουλιά) # Yildiz daği / Star mountain / To vounό ton astéron (Το βουνό των αστέρων) # Sukunum sana / Mute / Bros sou siopilós (Μπρος σου σιωπηλός) # Su / Water / Neró (Νερό) # Cananim / Beloved / Psychi mou (Ψυχή μου) # Daye Daye / Mother Mother / Mitéra mitéra (Μητέρα μητέρα) # Anlaymazin / You wouldn't understand / Chathíkame (Χαθήκαμε) # Garip / Forlorn / Mystíria egkatáleipsi (Μυστήρια εγκατάλειψη) == Lähteet == * Albumin kansilehtinen === Viitteet === Luokka:María Farantoúrin albumit Luokka:Vuoden 2011 albumit
Timo Jaakkola

Timo Väinö Antero Jaakkola (21. marraskuuta 1935 Jokioinen – 18. kesäkuuta 2020 Vantaa) oli suomalainen kemisti. Hän toimi Helsingin yliopiston radiokemian professorina vuodesta 1989.Facta 2001, Täydennysosa 1990, WSOY 1990, s. 294 Hänen tutkimuskohteensa olivat radiokemia ja analyyttinen kemia.WSOY Iso Tietosanakirja 4. osa, s. 10, WSOY 1997. == Lähteet == Luokka:Suomalaiset kemistit Luokka:Suomalaiset professorit Luokka:Helsingin yliopiston professorit Luokka:Vuonna 1935 syntyneet Luokka:Vuonna 2020 kuolleet
Tatu Sinisalo

Tatu Sinisalo (s. 17. heinäkuuta 1992 Helsinki) on suomalainen näyttelijä, joka on tunnettu ensimmäisestä elokuvaroolistaan Toni Wirtasena elokuvassa Teit meistä kauniin (2016). Hän näyttelee nuorta Kari Tapiota elämäkertaelokuvassa Olen suomalainen, joka sai ensi-iltansa vuoden 2019 syksyllä. == Filmografia == === Elokuvat === Vuosi Elokuva Rooli 2016 Teit meistä kauniin Toni Wirtanen 2017 Tuntematon sotilas Korhonen 2018 Valmentaja Jussi Parviainen 2019 Olen suomalainen Kari Tapio nuorena Fingerpori Jorma 2020 Aika jonka sain Rantala 2022 Pohjolan satoa Baikkeri Mc Helper beKING's Köntsä 2022 Sisu (elokuva) SS sotilas 1 === Televisiosarjat === Vuosi Sarja Rooli 2014 Mustat lesket Mies terassilla 2019 Tuntematon sotilas Sotamies Korhonen 2019-2020 Justimus esittää: Duo Jones 2020 Kalifornian kommando Forsbacka 2021 Aallonmurtaja Jokke (77) 2022 Kaverikirja Ilmari Harjunpää Jarkko 2023 Rosvopankki Iiro 2024 Pasilan myrkky – Manni Kride Kylänpää 2024 Murha Hangossa Caius Caven === Lyhytelokuvat === Vuosi Elokuva Rooli 2017 Rotisseur Rtisseur 2022 The Art of Sweeping Under the Rug Phillip 2023 Low Risk Spectre Rob 2023 Lasse kaatuu, voi ei! Simo == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1992 syntyneet Luokka:Elävät henkilöt
Ki & Ka

Ki & Ka on vuonna 2016 ensi-iltansa saanut intialainen hindinkielinen romanttinen komedia, jonka on ohjannut ja kirjoittanut R. Balki. Päärooleja näyttelevät Kareena Kapoor ja Arjun Kapoor. Elokuva kertoo nuoresta avioparista, joka kyseenalaistaa intialaisen yhteiskunnan sukupuolirooleja, kun mies jää kotiin vaimon luodessa uraansa. Se esitettiin Suomessa Rakkautta ja anarkiaa -elokuvafestivaaleilla. == Näyttelijät == == Soundtrack == == Vastaanotto == Ki & Ka on tuottanut maailmanlaajuisesti noin miljardi rupiaa. Box Office India julisti sen ”semihitiksi”. == Lähteet == == Aiheesta muualla == * * Luokka:Vuoden 2016 intialaiset elokuvat Luokka:Hindinkieliset elokuvat Luokka:Intialaiset romanttiset komediat
Sari Syväluoma

Sari Syväluoma (27. heinäkuuta 1966 Oulainen – 19. elokuuta 2016) oli suomalainen tekstiilitaiteilija ja taiteen maisteri. Syväluoman suunnittelemille tuotteille myönnettiin kansainvälinen Elle Decoration -designpalkinto vuosina 2002 ja 2003. == Lähteet == Luokka:Suomalaiset tekstiilitaiteilijat Luokka:Vuonna 1966 syntyneet Luokka:Vuonna 2016 kuolleet
St Albansin ensimmäinen taistelu

St Albansin ensimmäinen taistelu oli 22. toukokuuta 1455 käyty taistelu Yorkin ja Lancasterin kannattajien välillä, jota yleensä pidetään ruusujen sodan ensimmäisenä taisteluna. Taistelu käytiin St Albansin kaupungissa, joka sijaitsee noin 35 kilometriä Lontoosta pohjoiseen. Taistelussa Yorkin joukkoja johtivat Yorkin herttua Rikhard, Warwickin jaarli Rikhard Neville ja samanniminen Salisburyn jaarli. Lancasterin (ja istuneen kuninkaan Henrik VI:n) joukkoja taas komensi Somersetin herttua Edmund Beaufort. Taistelu päättyi Yorkin kannattajien voittoon. Salisburyn herttua Edmund Beaufort kuoli ja kuningas Henrik VI vangittiin taistelun aikana. Taistelun jälkeen Yorkin kannattajat vapauttivat Henrik VI:n ja saattoivat hänet sotilaiden mukana Lontooseen. Henrik VI sai pitää kruununsa, mutta Yorkin kannattajat saivat itselleen kaikki valtakunnan merkittävimmät virat. Yorkin herttuasta tuli Lontoon Towerin ja Warwickin jaarlista Calais'n ylin komentaja. Salisburyn jaarlista olisi luultavasti tullut Englannin lordikansleri ellei virkaan olisi jo aiemmin nimitetty Yorkin sukuun kuulunutta Thomas Bourchieria; oman nimityksensä sijaan Salisburyn jaarli tyytyikin ratkaisuun, jossa hänen poikansa nimitettiin johonkin merkittävään virkaan. == Lähteet == Luokka:Hertfordshire Luokka:Ruusujen sota Luokka:St Albans Luokka:1450-luku Luokka:Yhdistyneen kuningaskunnan taistelut
St Albansin taistelu

St Albansin taistelu voi viitata ainakin seuraaviin tapahtumiin: * St Albansin ensimmäinen taistelu (1455), Ruusujen sodan ensimmäinen taistelu * St Albansin toinen taistelu (1461) * St Albansin ryöstöretki, joissain yhteyksissä myös St Albansin taistelu (1864), aseellinen välikohtaus Yhdysvaltain sisällissodassa
Jane Alexander (yhdysvaltalainen näyttelijä)

Jane Alexander (s. 28. lokakuuta 1939 Boston, Massachusetts, Yhdysvallat) on yhdysvaltalainen näyttelijä. Hän on saanut kahdesti parhaan naispääosan Oscar- ehdokkuuden rooleistaan elokuvissa Ylpeä jättiläinen (1970) ja Viimeinen testamentti (1983) sekä kaksi parhaan naissivuosan Oscar-ehdokkuutta elokuvista Presidentin miehet (1976) ja Kramer vastaan Kramer (1979). Hänet on uransa aikana saanut Tonyn ja kaksi Emmy-palkintoa. == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Tony- palkinnon saajat Luokka:Primetime Emmy -palkinnon saajat Luokka:Vuonna 1939 syntyneet Luokka:Elävät henkilöt
Australianarohaukka

Australianarohaukka (Hamirostra melanosternon) on haukkojen heimoon kuuluva lintu. Sen levinneisyysaluetta on Australia. Sen populaatio on pienenemässä elinalueiden pienenemisen ja pilaantumisen johdosta. Myös munien kerääminen ja haaskojen myrkyttäminen pienentävät populaatiota. Sen elinaluetta ovat alavat aavikot, metsät, arot, savannit ja pensastot.Birdlife.org viitattu 20.9.2016 ==Ulkonäkö ja ravinto== Sen pituus on 51–61 senttimetriä, paino 1 150–1 450 grammaa ja siipiväli 141–156 cm. Aikuinen lintu on pääasiassa musta, sen pyrstö on lyhyt, ja siivissä on valkoiset täplät. Se ei juuri ääntele. Sen ravintoon kuulu nisäkkäitä, lintuja, matelijoita, raatoja ja joskus suuria hyönteisiä, ja erityisesti se suosii jäniksenpoikasia ja lintuja.Handbooks the World Alive ==Lähteet== Luokka:Haukat
Melinda Dillon

Melinda Rose Dillon (13. lokakuuta 1939 Hope, Arkansas, Yhdysvallat – 9. tammikuuta 2023) oli yhdysvaltalainen näyttelijä. Hän sai kaksi parhaan naissivuosan Oscar-ehdokkuutta rooleistaan elokuvissa Kolmannen asteen yhteys (1977) ja Ei rikosmielessä (1981). Hän oli naimisissa näyttelijä Richard Libertinin kanssa vuosina 1963–1978. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Vuonna 1939 syntyneet Luokka:Vuonna 2023 kuolleet
Atkinson

Atkinson on muun muassa seuraavien henkilöiden sukunimi: * Bill Atkinson (s. 1951), yhdysvaltalainen sovelluskehittäjä ja valokuvaaja * Cam Atkinson (s. 1989), yhdysvaltalainen jääkiekkoilija * Chris Atkinson (s. 1979), australialainen moottoriurheilija * Dalian Atkinson (1968–2016), englantilainen jalkapalloilija * Gemma Atkinson (s. 1984), englantilainen näyttelijä ja malli * Harry Atkinson (1831–1892), Uuden-Seelannin pääministeri * James Atkinson (1846–1914), brittiläinen insinööri, Atkinson-moottorin keksijä * Kate Atkinson (s. 1951), englantilainen kirjailija * Lorne Atkinson (1921–2020), kanadalainen ratapyöräilijä * Martin Atkinson (s. 1971), englantilainen jalkapalloerotuomari * Nathaniel Atkinson (s. 1999), australialainen jalkapalloilija * Richard C. Atkinson (s. 1929), yhdysvaltalainen psykologi * Ron Atkinson (s. 1939), englantilainen jalkapalloilija ja valmentaja * Rowan Atkinson (s. 1955), englantilainen koomikko, käsikirjoittaja ja näyttelijä * Shane Atkinson, uusiseelantilainen roskapostittaja * Sid Atkinson (1901–1977), eteläafrikkalainen aitajuoksija ja olympiavoittaja.
Keltakääpä

Keltakääpä (Xanthoporus syringae) on ainoa Suomessa kasvava keltakääpien sukua edustava kääpälaji. Alun perin Virossa tunnistettu laji, jonka pohjoisin havainto on Pohjois-Norjasta. Keltakääpä on kulttuurinsuosija eli se kasvaa vaikkapa hautausmaiden nurmikoilla, kunhan maapohja on ravinteikasta ja kalkkipitoista. Keltakääpä on puukarikkeen valkolahottaja. Punaisen kirjan verkkopalvelu Keltakäävän itiöemät ovat yksivuotisia ja ne kasvavat yksittäin tai pienissä rykelmissä maassa. Itiöemä on jalallinen, sen lakki pyöreä, lohkoinen tai varsinkin vanhemmiten suppilomainen ja yleisvaikutelma hento. Lakin pinta on nahkamainen ja väriltään rusehtavan keltainen. Pillipinta on kirkkaan keltainen ja pillit kulmikkaita, 3-5 millimetrillä. Jalan pituus on 1,5 – 4 cm ja paksuus 5 – 10 mm, väriltään se on vaaleankeltainen. Ohut malto on sekin vaaleankeltaista ja pehmeää. Keltainen väri säilyy itiöemän kuivuessa. Keltakääpää ei voi juuri sekoittaa muihin kääpiin tai sieniin, kunhan se erottaa keltavahverosta. Voi muistuttaa hieman myös typäskääpää. == Lähteet == == Aiheesta muualla == * Laji.fi: Keltakääpä (Xanthoporus syringae) * UniProt: Taxonomy - Xanthoporus syringae Luokka:Käävät Luokka:Valkolahosienet
Miguel Sapochnik

Miguel Sapochnik (s. 1974 Hammersmith, Lontoo, Yhdistynyt kuningaskunta) on englantilainen elokuva- ja televisio-ohjaaja. Hänet palkittiin parhaan ohjauksen Primetime Emmyllä vuonna 2016 ohjaamastaan jaksosta ”Äpärien taistelu” televisiosarjassa Game of Thrones. Sarjaa varten hän ohjasi yhteensä kuusi jaksoa. Sapochnik on myös ohjannut muun muassa jaksoja televisiosarjoissa House, Extant, Masters of Sex ja True Detective. Sapochnik toimi House of the Dragon -sarjan ensimmäisen tuotantokauden showrunnerina, ja hän myös ohjasi kolme jaksoa. == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset televisio-ohjaajat Luokka:Primetime Emmy -palkinnon saajat Luokka:Vuonna 1974 syntyneet Luokka:Elävät henkilöt
Maantietukikohta

Maantietukikohta on varalaskupaikalle perustettu tilapäinen ilmavoimien lentotukikohta. Kun Suomessa otettiin käyttöön suihkuhävittäjät, de Havilland Vampiret, ilmavoimien työlentokenttinä ei voitu enää pitää soraisia kiitoteitä, vaan tarvittiin asfaltoitu pinta. Tämä synnytti ajatuksen siitä, voisiko valtateitä käyttää asfaltoituina kiitoteinä. Suomen ensimmäiset yleisten maanteiden levitettyjen kohtien maankäytössä varalaskupaikoiksi nimetyt maantietukikohtien paikat perustettiin 1960-luvulla. == Lähteet == ==Aiheesta muualla == * * Luokka:Taistelutaktiikat Luokka:Ilmavoimat
Niskakatu (Joensuu)

thumb|250px|Kauppakeskus Metropol. Niskakatu on Joensuun keskustan katu. Se johtaa Pielisjoen rannasta Länsikadulle, Itä-Suomen yliopiston kampuksen tuntumaan. Katu on saanut nimensä koskenniskasta. ==Kadun varren rakennuksia ja muita tärkeitä kohteita== Niskakadun varrella on eteläpuolella: * As Oy Joensuun Koskikara (2007) *Kauppakeskus Iso Myy *R U Hungry (2024) *Pizza Master *Chitr Chicken (2021) *entinen PT-talo eli Pienteollisuustalo (Kaj Michael, 1957), purettiin 2018, tontille nousi neljä asuintaloa. * Niskaparkki (2018) ja Joensuun Ellin opiskelija-asuintalo (valmistui joulukuussa 2018) *Pohjois-Karjalan koulutuskuntayhtymän ammattiopisto Niskala, entinen talouskoulu (Jalmari Peltonen, 1932), opetusravintola Kiesa * Verve * Artteli (Könösen talo), entinen kirjailijayhdistys Ukrin toimitila (Otto Savolainen 1914). * Joensuun Ellin opiskelija-asuntotalo (1997). Äänten pyörteissä -veistos, tunnettu myös nimellä Lalli (Harri Turunen, 1998). ja pohjoispuolella: *Inarin talo (1936) *Hotelli ja ravintola Wanha Jokelan (1939) tontti. (Jokela lopetti 2012 ja talo purettiin 2023)). Elokuvateatteri Kino-Karjala toimi talossa 1939-1988. (Aulis E. Hämäläinen 1939) * kauppakeskus Metropol (1992), Tokmanni, pysäköintitalo (Anttila lopetti 18.9.2016) <ref name="<ref> * Kauppakeskus Centrum eli Centrum Plaza (1973, 2009), jonka S-marketissa Posti. Nepalilainen ravintola (2021-) * Fever * Another Doggy, ravintola, vuoteen 2024 asti *entinen Ylioppilastalo, nyt opiskelija-asuntoyhtiö Joensuun Ellin opiskelija-asuntotalo (1985). Talon seinässä on Teppo Laurinollin Marionettireliefi-teos. *Tsokkisen talo (1938), (Niskakatu 18) *useita asuinkerrostaloja. Katu alkaa Rantakadulta. Poikkikatuja ovat Torikatu, Kauppakatu, joka on myös kävelykatu, Kirkkokatu, Koulukatu, Kalevankatu, Merimiehenkatu ja Sepänkatu. Katu päättyy Länsikadun ja Tulliportinkadun risteykseen. ==Liikennevalot== Liikennevalot ovat Rantakadun, Koulukadun ja Länsikadun risteyksissä. ==Pyörätiet== Kadun etelälaidalla kulkee jalkakäytävään merkitty pyörätie Kirkkokadun ja Länsikadun välillä. ==Lähteet== Luokka: Joensuun kadut
Grubbsin katalyytti

Grubbsin katalyytit ovat ruteniumin ja karbeenien komplekseja, jotka katalysoivat alkeenien metateesiä. Grubbsin katalyytit ovat nykyisin käytetyimpiä kaupallisia siirtymämetallikatalyyttejä ja niiden kehitys toi Robert H. Grubbsille Nobelin kemianpalkinnon vuonna 2005.Lionel Delaude & Alfred F. Noels:Metathesis, Kirk-Othmer Encyclopedia of Chemical Technology, John Wiley & Sons, New York, 2005. Viitattu 20.9.2016Arno Behr: Catalysis, Homogeneous, Ullmann's Encyclopedia of Industrial Chemistry, John Wiley & Sons, New York, 2010. Viitattu 20.9.2016 ==Grubbsin katalyyttien historiaa== Grubbsin katalyytit sisältävät keskusatominaan ruteniumin, bentsylideenikarbeenin ja labiileja, korvattavissa olevia ligandeja. Ensimmäinen Robert Grubbsin vuonna 1992 kehittämä ruteenikatalyytti oli bentsylideenibis(trifenyylifosfiini)diklororutenium. Tämä kompleksi ei kuitenkaan ole katalyyttisesti erityisen aktiivinen ja katalysoi ainoastaan erittäin jännittyneiden alkeenien kuten norborneenin metateesia. Vuonna 1995 Grubbs julkaisi niin kutsutun ensimmäisen sukupolven Grubbsin katalyytin, jossa ligandeina olivat trifenyylifosfiinien tilalla trisykloheksyylifosfiinit. Emäksisemmän trisykloheksyylifosfiiniligandit tekivät katalyytistä aktiivisemman. Ensimmäisen sukupolven Grubbsin katalyytti on ulkomuodoltaan violettia kitestä ainetta. Useista muista siirtymämetallikatalyyteistä poiketen tämä katalyytti on stabiili ilman vaikutuksille useiden kuukausien ajan. Parannuksena aikaisempiin alkeenien metateesin katalyytteihin on myös se, että Grubbsin katalyyttiä käytettäessä alkeenissa voi olla myös muita reaktiivisia ryhmiä kuten amino- tai hydroksyyliryhmiä. Ensimmäisen sukupolven Grubbsin katalyyttiä valmistetaan diklorotris(trifenyylifosfiini)rutenium(II)-kompleksista ja fenyylidiatsometaanista. Yhdiste reagoi trisykloheksyylifosfiinin kanssa ligandinvaihtoreaktiolla muodostaen Grubbsin katalyyttiä. : Vuonna 1999 Grubbs ryhminen esitteli niin kutsutun toisen sukupolven Grubbsin katalyytin, jossa karbeeniosana on hyvin stabiili typpiheterosyklinen karbeeni. Käytetyimpiä ovat Grubbsin katalyytit, joissa karbeeniosa on 1,3-bis(2,4,6-trimetyylifenyyli)-4,5-dihydroimidatsol-2-ylideeni. Nämä toisen sukupolven katalyytti ovat ensimmäisen sukupolven Grubbsin katalyyttejä aktiivisempia. : ==Hoveyda–Grubbs-katalyytit== Hoveyda–Grubbs-katalyyteissä bentsylideenikarbeeniosassa on mukana kelatoiva isopropoksyyliryhmä. Ensimmäisen sukupolven tämänkaltaisen katalyytin julkaisi Amir H. Hoveyda ryhmineen vuonna 1997. Tunnetaan myös toisen sukupolven Hoveyda–Grubbs- katalyyttejä, jotka muistuttavat toisen sukupolven Grubbsin katalyyttejä. ==Lähteet== Luokka:Organometalliyhdisteet Luokka:Ruteniumyhdisteet
Ken Meyer

Kenneth W. Meyer (14. heinäkuuta 1925 Erie, Pennsylvania – 14. elokuuta 2016 Gadsden, Alabama) oli yhdysvaltalainen amerikkalaisen jalkapallon valmentaja. Hänet tunnetaan etenkin NFL-joukkue San Francisco 49ersin päävalmentajana kaudella 1977 ja Suomen maajoukkueen päävalmentajana 1990-luvulla. Meyer oli kotoisin Pennsylvaniasta. Hän liittyi ilmavoimiin heti valmistuttuaan lukiosta vuonna 1943 ja palveli toisen maailmansodan ajan 8th Air Force -pommilaivueessa. Hän toimi taka-ampujana Boeing B-17 Flying Fortressissa ja osallistui 25 pommituslentoon Saksan ylle. Sodan jälkeen Meyer opiskeli ja pelasi amerikkalaista jalkapalloa Denisonin yliopistossa. Meyerin aloitti apuvalmentajana Denisonin yliopistossa 1952, josta ura kehittyi nopeasti ja hän siirtyi Wake Forestin ja Floridan osavaltionyliopistojen kautta Alabaman yliopistoon vuosiksi 1963–1967. Alabamassa Meyer valmensi tulevia tähtipelaajia, kuten Joe Namathia ja Steve Sloania. Hän voitti myös NCAA:n korkeimman sarjan mestaruuden kahdesti. Yliopistouran jälkeen Meyer siirtyi NFL:ään, jossa hän valmensi 20 vuotta. Hän toimi San Francisco 49ersin, New York Jetsin, Los Angeles Ramsin, Chicago Bearsin ja Seattle Seahawksin apuvalmentajana tuona aikana. Kaudella 1977 Meyer toimi San Franciscon päävalmentajana, kun edellinen valmentaja sai potkut kesken kauden. Hän jäi eläkkeelle vuonna 1992. Meyer tapasi sattumalta Euroopan matkallaan suomalaisen valmentajan, joka kutsui Meyerin Suomeen. Hän valmensi ja kehitti suomalaisia pelinrakentajia yhdessä lajiliiton kanssa ja toimi sekä Turku Trojansin että Suomen maajoukkueen päävalmentajana. Meyerin johdolla Suomi voitti kolme peräkkäistä amerikkalaisen jalkapallon Euroopan mestaruutta vuosina 1993, 1995 ja 1997. Meyer palasi Yhdysvaltoihin 1990-luvun lopulla ja toimi vielä kahdeksan vuotta Kansas City Chiefsin kykyjenetsijänä. Hän jäi lopullisesti eläkkeelle vuonna 2008 ollessaan 83-vuotias. Meyer kuoli kotonaan Alabamassa 91-vuotiaana. ==Lähteet== Luokka:Yhdysvaltalaiset amerikkalaisen jalkapallon valmentajat Luokka:Vuonna 1925 syntyneet Luokka:Vuonna 2016 kuolleet
Jari Tapani Salo

Jari Tapani Salo (s. 1977) on suomalainen professori. Hän aloitti 1.6.2016 Helsingin yliopiston markkinoinnin professorina. Salo nimitettiin syyskuussa 2015 Kapkaupungin yliopiston markkinoinnin professoriksi ja tohtoriohjelman johtajaksi Kapkaupunkiin Etelä-Afrikkaan. Sitä ennen Salo on toiminut markkinoinnin professorina (digitaalinen markkinointi) Oulun yliopiston kauppakorkeakoulussa vuosina 2010–2016. Oulun yliopiston kauppakorkeakoulun markkinoinnin laitoksen johtajana Salo toimi vuonna 2011 sekä markkinoinnin tohtoriohjelman johtajana vuosina 2012-2015. Hän on aiemmin toiminut yliassistenttina Helsingin kauppakorkeakoulun markkinoinnin laitoksella. Vuonna 2010 Helsingin kauppakorkeakoulu liittyi perustettavaan Aalto -yliopistoon ja nimettiin Aalto -yliopiston kauppakorkeakouluksi. Salo on Aalto-yliopiston dosenttina alanaan digitaalinen markkinointi. Salon akateemisen tutkimuksen erikoisalueina ovat olleet digitalisoituvat yritysten väliset liiketoimintasuhteet, digitaalinen markkinointi, teollisten tuotteiden ja palveluiden markkinointi ja brändäys sekä peliteollisuus. Salo on ollut vierailevan professorina Edith Cowan yliopistossa Perthissä Australiassa. Salolla on syksyllä 2016 yli 150 tieteellistä julkaisua, jotka käsittelevät näitä ja muita aiheita. Hänen artikkeleitaan on julkaistu muun muassa tieteellisissä aikakausikirjoissa Industrial Marketing Management, Management Decision ja Journal of Business and Industrial Marketing. Hän on myös aktiivinen liikkeenjohdon kouluttaja ja konsultti. Vuonna 2010 hän oli mukana perustamassa ajatushautomo Nordic Institute of Business & Societyä. Salo on Oulun lyseon lukion alumni. Jari Salo väitteli kauppatieteiden tohtoriksi Oulun yliopistosta 2006. ==Teoksia== *Henri Simula, Tuula Lehtimäki, Jari Salo ja Pekka Malinen (2010). Uuden B2B-tuotteen menestyksekäs kaupallistaminen, *Teknologiateollisuus ry, Teknoinfo Teknova Oy. *Pedeliento, G., Andreini, D., Bergamaschi, M. and Salo, J. (2016). Brand and product attachment in an industrial context: The effects on brand loyalty. Industrial Marketing Management, 53, 194-206 *Laukkanen, M., Mattila, P., Salo, J. and Tikkanen, H. (2013). Using Live Cases for Teaching, Industry Collaboration, and Research. Marketing Education Review, 23, (1), 65-71, *Jari Salo ja Heikki Karjaluoto (2007). Mobile games as an advertising medium: Towards a new research agenda. The International Research Journal Innovative Marketing, 3, (1), 72-83 ==Lähteet== http://www.oulu.fi/yliopisto/node/35286 Luokka:Suomalaiset professorit Luokka:Helsingin yliopiston professorit Luokka:Suomalaiset kauppatieteilijät Luokka:Vuonna 1977 syntyneet Luokka:Elävät henkilöt
Uusi journalismi

Uusi journalismi on 1960-luvulla ja 70-luvulla kehitetty uutisten kirjoittamisen ja journalismin tyyli, jossa käytettiin aikanaan epäsovinnaisina pidettyjä kaunokirjallisuuden menetelmiä. Sille on ominaista subjektiivinen näkökulma, pitkien tietokirjojen tyyli, "totuuden" korostaminen yli "faktojen" sekä intensiivinen reportaasi, jossa toimittaja upotti itsensä raportoijana kirjoittamaansa juttuun. Tämä oli vastakohta perinteiselle journalismille, jossa toimittaja oli tyypillisesti "näkymätön" ja faktat kerrottiin mahdollisimman objektiivisesti. == Uuden journalismin kirjoittajia ja toimittajia == * Joan Didion * Tom wolfe * Truman Capote * Norman Mailer == Aiheesta muualla == * Luokka:Journalismi
Alvejuurikasvit

Alvejuurikasvit (Dryopteridaceae) on saniaisheimo, jossa on 40–50 sukua ja noin 1 700 lajia. Niiden levinneisyysalueena on miltei koko maailma, mutta runsaslajisimpina niitä esiintyy lauhkeilla vyöhykkeillä, viileän ilmaston alueilla ja etelämpänä heimon lajit kasvavat trooppisten alueiden vuoristoissa. Alvejuuret ovat komeita, yleensä kookkaita ja liuskalehtisiä. Suomessa lajeja on kuusi. Alvejuurikasvien juurakoista on valmistettu heisimatolääkettä ja ne tunnetaan antibakteerisista ominaisuuksistaan. Valtaosa lajeista ovat maanpinnalla kasvavia tai kasvavat kivien päällä, kuitenkin Polybotrya (noin 35 lajia) ja muutama muu suku juurtuvat maahan, mutta ovat mukautuneet kiipeämään puihin. Lehtien morfologia on erittäin kirjavaa, mutta yleisemmin niiden itiöpesäkkeet ovat pyöreitä ja niitä peittää kalvomainen suomu tai kate (indisium). Niiden itiöt ovat enimmäkseen pavun siementen muotoisia (symmetrisiä). Jotkin suvut sisältävät kasveja, joita kasvatetaan puutarhoissa, kuten mahoniasaniaiset (Cyrtomium, niinkin monta kuin 20 lajia; sirppimahoniasaniainen eli mahoniasaniainen Cyrtomium falcatum) ja härkylät (Polystichum, 160–200 lajia). == Sukuja == * alvejuuret (Dryopteris) * alviot (Arachniodes) * helmisaniaiset (Onoclea) (voidaan sijoittaa myös helmisaniaiskasveihin) * hiirenportaat (Athyrium) (voidaan sijoittaa myös hiirenporraskasveihin) * härkylät (Polystichum) * itusaniaiset (Bolbitis) * jättisiivet (Megalastrum) * kampasiivet (Ctenitis) * kielisaniaiset (Elaphoglossum) (voidaan sijoittaa myös Lomariopsidaceae- heimoon) * kiviyrtit (Woodsia) (voidaan sijoittaa myös kiviyrttikasveihin) * kotkansiivet (Matteuccia) (voidaan sijoittaa myös helmisaniaiskasveihin) * loikot (Cystopteris) (voidaan sijoittaa myös loikkokasveihin) * mahoniasaniaiset (Cyrtomium) * myyränportaat (Diplazium) (voidaan sijoittaa myös hiirenporraskasveihin) * nahkasanikat (Rumohra) * pikkuimarteet eli metsäimarteet (Gymnocarpium) (voidaan sijoittaa myös loikkokasveihin) * raksisaniaiset (Tectaria) (myös Tectariaceae-heimossa) * vahasanikat (Didymochlaena) * Polybotrya == Lähteet == == Aiheesta muualla == * Suomen Lajitietokeskus: Alvejuurikasvit (Dryopteridaceae) * ITIS: Dryopteridaceae * United States Department of Agriculture (USDA): Dryopteridaceae * Flora of China: Dryopteridaceae * Luokka:Kasviheimot
Marina Kaljurand

Marina Kaljurand (o.s. RajevskajaMarina Kaljurand delfi.ee. viitattu 21.5.2019; s. 6. syyskuuta 1962) on virolainen sosiaalidemokraattisen puolueen poliitikko, joka oli ennen vuoden 2016 presidentinvaalia Viron ulkoministeri reformipuolueen hallituspaikalla. Hän oli ollut pitkään kansansuosikki presidentiksi.Anniina Wallius: [http://yle.fi/uutiset/viron_ulkoministeri_eroaa_ja_pyrkii_omin_voimin_presidentiksi/9156125 Viron ulkoministeri eroaa ja pyrkii omin voimin presidentiksi, Yle.fi, uutiset 9.9.2016 Kaljurand erosi ministerintehtävästä ryhtyäkseen sitoutumattomaksi presidenttiehdokkaaksi, koska reformipuolue asetti ehdokkaakseen Siim Kallasin. Ennen viimeistä vaihetta, valitsijamieskokousta, Sosiaalidemokraattinen puolue luopui omasta ehdokkaastaan ja asettui Kaljurandin taakse.Anniina Wallius: Uusi käänne Viron presidentinvaaleissa: Marina Kaljurand sai demarien tuen, Yle.fi, uutiset 20.9.2016 Kaljurand valittiin Euroopan parlamenttiin vuonna 2019. == Lähteet == Luokka:Viron ulkoministerit Luokka:Riigikogun jäsenet Luokka:Virolaiset europarlamentaarikot Luokka:Viron Sosiaalidemokraattisen puolueen poliitikot‎ Luokka:Virolaiset juristit Luokka:Vuonna 1962 syntyneet Luokka:Elävät henkilöt
David Johansson

David Johansson (s. 1935) on suomalainen diplomaatti ja suurlähettiläs. Hän oli Suomen suurlähettiläs Nairobissa ja Addis Abebassa 1990Facta 2001, Täydennysosa 1990, WSOY 1990, s. 297–1995. Sitä ennen hän oli ulkoministeriön kehitysyhteistyöosaston apulaisosastopäällikkö 1983–1987 ja osastopäällikkö 1987–1990.WSOY Iso Tietosanakirja 4. osa, s. 50, WSOY 1997 ==Artikkelit== * Johansson, David: ”Mitt liv med FINNIDA”. Kehitys 2/1990 ”25 vuotta kehitysyhteistyötä” (muistelmat) == Lähteet == Luokka:Suomen suurlähettiläät Luokka:Vuonna 1935 syntyneet Luokka:Elävät henkilöt Luokka:Suomen ulkoministeriön osastopäälliköt
Antti Jokela

Antti Tapio Jokela (s. 1945) on suomalainen oikeustieteilijä. Hän on ollut Turun yliopiston prosessioikeuden professori vuodesta 1990. Hänen tutkimuskohteensa on ollut vesioikeus.Facta 2001, Täydennysosa 1990, WSOY 1990, s. 297 Hän oli Suomen Akatemian apurahatutkijana vuosina 2003–2004. Hän jäi eläkkeelle 2013.Turun yliopisto == Lähteet == Luokka:Suomalaiset oikeustieteilijät Luokka:Suomalaiset professorit Luokka:Turun yliopiston professorit Luokka:Vuonna 1945 syntyneet Luokka:Elävät henkilöt
Turku Jazz Orchestra

Turku Jazz Orchestra (TJO) on Turussa toimiva big band, joka on perustettu keväällä 2012. Orkesterin vaihtuvaan jäsenistöön kuuluu kolmisenkymmentä Turun seudun ammattimuusikkoa, joista kootaan aina 17-henkinen kokoonpano. Orkesterin taiteellisena johtajana ja kapellimestarina toimii säveltäjä- sovittaja Vellu Halkosalmi. Turku Jazz Orchestra, Turku Jazz Orchestra. Viitattu 20.9.2016. Syksyllä 2016 Turku Jazz Orchestra julkaisi esikoisalbuminsa Sulle salaisuuden kertoa mä voisin, joka koostuu suomalaisista elokuvamusiikin klassikoista. Levyllä soittavat myös Turun filharmoninen orkesteri ja saksofonisti Jukka Perko, ja laulusolistina on Johanna Iivanainen.Turku Jazz Orchestra, Turun filharmoninen orkesteri ja Johanna Iivanainen: Levynjulkaisukonsertti Sulle salaisuuden kertoa mä voisin, Turku Jazz Orchestra. Viitattu 20.9.2016. Levyn sisältö perustuu TJO:n toukokuussa 2015 kantaesittämään ohjelmistoon, jonka kanssa se on konsertoinut myös muualla Suomessa.Turku Jazz Orchestran kevätkausi, Suomijazz.com-sivusto 9.1.2015. Viitattu 20.9.2016. Vuonna 2013 Turku Jazz Orchestra esitti Quincy Jonesin sävellyksiä ja sovituksia, joita Vellu Halkosalmi oli saanut Jonesilta käyttöönsä tai poiminut tämän levytyksiltä.Talo-Oksala, Eija: Vellu Halkosalmi & TJO yhteistyössä Quincy Jonesin kanssa , Jazzrytmit 14.05.2013. Viitattu 27.5.2015. TJO on soittanut myös muun muassa Thad Jonesin bigband-sovituksia. Turku Jazz Orchestran bigbandopisto tarjoaa yhtyesoiton opetusta harrastajille. Se koostuu kahdesta periodityyppisesti toimivasta orkesterista, joista toinen on suunnattu aloittelijoille ja toinen edistyneemmille.Big Band -Opisto , Turku Jazz Orchestra. Viitattu 20.9.2016. Turku Jazz Orchestra on osa Turkuun vuonna 2016 perustettua Jazz City Turku -hanketta, jonka piiriin kuuluvat myös ympärivuotinen konserttisarja Flame Jazz sekä elokuisin järjestettävä Turku Jazz Festival.Jazz City Turku -hankkeen kevät sujui yli odotusten , Turun Sanomat 25.7.2016. Viitattu 20.9.2016. ==Muusikot== *kapellimestari, taiteellinen johtaja: Vellu Halkosalmi ===Trumpetit=== *Petter Järvi *Vesa-Pekka Kopakkala *Rami Koskinen *Tero Lindberg *Timo Mansikka-aho ===Saksofonit=== *Kimmo Gröhn *Jusu Heinonen *Juha Järvinen *Tane Kannisto *Jaakko Martikainen *Pekka Välimäki *Harri Wallenius ===Pasuunat=== *Antti Hermaja *Onni Kaarle *Pekka Laurikka *Anna-Maija Laiho-Ihekweazu *Anna- Liisa Lindberg *Sakari Mäkimattila *Harri Mäntynen *Saara Kitunen ===Piano=== *Timo Kajamies *Ville Vihko ===Kitara=== *Ilpo Murtojärvi *Jarno Sipilä *Joni Vierre ===Basso=== *Vesa Saloranta *Olli-Pekka Kankimäki ===Rummut ja muut lyömäsoittimet=== *Taneli Korpinen *Karri Kerkelä *Antti Samuelsson ===Äänitekniikka=== *Oskari Kailes ==Lähteet== Luokka: Suomalaiset jazzyhtyeet Luokka:Turun musiikki Luokka:Suomalaiset orkesterit
Fidži kesäparalympialaisissa 2016

Fidži osallistui Rio de Janeiron kesäparalympialaisiin vuonna 2016 kahden urheilijan joukkueella. Maata edusti Mere Rodan naisten pöytätenniksessä luokassa 5 ja Epeli Baleibau miesten korkeushypyssä luokassa T45-47. Maan lipunkantajana avajaisissa toimi Mere Rodan. Mitaleita maa ei saavuttanut. == Tausta == Maan toisella edustajalla, Mere Rodanilla, ei ollut kisoissa mukana kunnollista urheilupyörätuolia, sillä hänellä ei ollut varaa sellaiseen. Hän tarvitsi lahjoituksia saadakseen sellaisen. == Joukkue == === Pöytätennis === *Mere Rodan - Naisten yksilö (Luokka:5) === Yleisurheilu === *Epeli Baleibau - Miesten korkeushyppy (Luokka:T45-47) == Lähteet == Luokka:Fidži paralympialaisissa Luokka:Valtiot kesäparalympialaisissa 2016
Tapani Jokinen

Tapani Veikko Juhani Jokinen (s. 1937) on suomalainen tekniikantutkija. Hän on ollut Teknillisen korkeakoulun sähkötekniikan professori vuodesta 1974. Hänen tutkimuskohteitaan ovat olleet sähkömoottorit ja generaattorit sekä suprajohtavuuden sovellukset sähkövoimatekniikassa.Facta 2001, Täydennysosa 1990, WSOY 1990, s. 298 Hän jäi eläkkeelle 2001Sähköinsinöörikilta. == Lähteet == Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:Vuonna 1937 syntyneet Luokka:Elävät henkilöt